b"\n_START_ARTICLE_\nS\xc3\xadntesi org\xc3\xa0nica\n_START_PARAGRAPH_\nLa s\xc3\xadntesi org\xc3\xa0nica \xc3\xa9s una branca especial de la s\xc3\xadntesi qu\xc3\xadmica i s'ocupa de la construcci\xc3\xb3 de compostos org\xc3\xa0nics mitjan\xc3\xa7ant reaccions org\xc3\xa0niques. Les mol\xc3\xa8cules de la qu\xc3\xadmica org\xc3\xa0nica sovint poden contenir un alt nivell de complexitat, comparades amb les purament pertanyents a la qu\xc3\xadmica inorg\xc3\xa0nica; per tant, la s\xc3\xadntesi de composts org\xc3\xa0nics s'ha desenvolupat dins d'una de les branques m\xc3\xa9s importants de la qu\xc3\xadmica org\xc3\xa0nica. Hi ha dues \xc3\xa0rees principals de camps de recerca en la s\xc3\xadntesi org\xc3\xa0nica: la s\xc3\xadntesi total i la metodologia.\n_START_SECTION_\nS\xc3\xadntesi total\n_START_PARAGRAPH_\nUna s\xc3\xadntesi total \xc3\xa9s la s\xc3\xadntesi qu\xc3\xadmica completa d'una mol\xc3\xa8cula org\xc3\xa0nica, des de productes petroqu\xc3\xadmics o precursors naturals. _NEWLINE_Robert Burns Woodward reb\xc3\xa9 el 1965 el premi Nobel de Qu\xc3\xadmica per diverses s\xc3\xadntesis totals (per exemple, l'estricnina).\n_START_SECTION_\nMetodologia\n_START_PARAGRAPH_\nCada pas d'una s\xc3\xadntesi implica una reacci\xc3\xb3 qu\xc3\xadmica. Hi ha un m\xc3\xa8tode disponible en la bibliografia per a fer els intermediaris sint\xc3\xa8tics, per\xc3\xb2 hi ha intermediaris que no s'han fet mai i aquests es podran fer seguint la metodologia existent. Per a ser \xc3\xbatils, els m\xc3\xa8todes han de tenir un rendiment acceptable i ser pr\xc3\xa0ctics. La metodologia implica tres estadis: descobriment, optimitzaci\xc3\xb3 i abast, i limitacions."